Seba Endamê Komîteya Merkezî ya PKKyî Kasim Engîn (Îsmaîl Nazlikul) o ke 27ê gulane de hêrişê hewayî yê dewleta tirke ya îşxalkere de şehîd bi, 11ê hezîrane de şaristanê Darmstadtî yê Almanya de do xeyma serweşîye bêra ronayene û Engîn bêro yadkerdene.
Merasîmê yadkerdişî hetê KCDK-E û FCDK-KAWA ra yeno organîzekerdene.
Derheqê yadkerdişî de nê çîyî ameyî vatene: ''Kasim Engîn Almanya ra tewrê Têkoşînê Azadîye yê Kurdîstanî bi û her cayê Ewropa de xebata şarî kerde. Na çarçewe de ma zî seba ke embaz Kasim yad bikerê serweşîyêkê hemparî do serûber bikerê. Sere de keyeyê Kasim Engînî pêro embazê ci do merasîmê yadkerdişî de amede bibê. Ma venga şarê Kurdîstanî danê ke pancşeme saete 13:00 de Darmstatd de Merkezê Komelê Demokratîkî yê Kurdan de amade bibo.
Ma roja şemeyî zî Frankfurt de gerîlayanê azadîye yê ke netîceya hêrişê hewayî yê dewleta tirke de şehîd bîyî do yad bikerê û bêbextî şermezar bikerê.''
